Diari Oficial de la Generalitat Valenciana


Sumari del DOGV 3905, del 27-12-2000 (2000/10985)

RESOLUCIÓ de 15 de desembre de 2000, del conseller de Justícia i Administracions Públiques, per la qual es resol la Convocatòria de 8 de juny de 2000 (DOGV núm. 3.770, de 13 de juny de 2000), sobre la distribució del Fons d'Ajudes Socials corresponents als anys 1993 a 1999 per al personal laboral de l'administració del Consell de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3905

Data del DOGV
:   27-12-2000

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2000/10863


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 15 de desembre de 2000, del conseller de Justícia i Administracions Públiques, per la qual es resol la Convocatòria de 8 de juny de 2000 (DOGV núm. 3.770, de 13 de juny de 2000), sobre la distribució del Fons d'Ajudes Socials corresponents als anys 1993 a 1999 per al personal laboral de l'administració del Consell de la Generalitat Valenciana. [2000/F10428]
  
Per l'Ordre de 8 de juny de 2000 (DOGV núm. 3.770, de 13 de juny de 2000), d'aquesta Conselleria de Justícia i Administracions Públiques, es convoquen i es dicten les normes per a la distribució del Fons d'Ajudes Socials corresponent als anys 1993 a 1999, per al personal laboral de l'administració del Consell de la Generalitat Valenciana.
  
Per edicte de la Comissió del Fons d'Ajudes Socials, de data 13 de novembre de 2000, es va posar de manifest la relació provisional de treballadors i treballadores amb dret a les ajudes i la d'exclosos.
  
Vista la proposta de resolució que eleva la Comissió del Fons d'Ajudes Socials, de data 13 de desembre de 2000, després de la verificació de les al·legacions presentades, i en virtut de les competències atribuïdes, resolc:
  
Primer
  
1. Concedir l'ajuda social al personal que es detalla en l'annex I, en la quantia total expressada en la dita relació.
  
2. La quantia anual de les ajudes ha sigut dividida entre el nombre de mesos complets de serveis reconeguts a la totalitat dels sol·licitants amb dret a ajudes en cada una de les anualitats objecte de la present convocatòria. La quantia individual ha sigut obtinguda multiplicant el quocient anterior pel nombre de mesos complets reconeguts a cadascun dels sol·licitants esmentats, en el corresponent any.
  
3. A les quantitats que figuren en l'annex I se'ls aplicarà la retenció legalment establida en concepte de retenció a compte de l'Impost sobre la Renda de les Persones Físiques.
  
Segon
  
Desestimar totalment les sol·licituds del personal que s'indica en l'annex II i per les causes que s'hi indiquen.
  
Tercer
  
El pagament de les quanties atorgades el total de les quals ascendeix a quatre-cents noranta-nou milions set-centes cinquanta-sis mil quatre-centes quaranta-tres pessetes (957.560.078 PTA), el realitzarà la Conselleria de Justícia i Administracions Públiques a càrrec de l'aplicació pressupostària 68.06.40.350.95.92: fons d'ajudes socials per al personal laboral de l'administració del Consell de la Generalitat Valenciana, mitjançant el procediment de transferència bancària als comptes corrents o d'estalvi que figuren en la instància de sol·licitud.
  
Quart
  
1. La present resolució s'haurà de publicar en el Diari Oficial de la Generalitat Valenciana.
  
2. Contra aquesta resolució es podrà interposar una reclamació prèvia a la via judicial laboral, segons allò que s'ha disposat en els articles 125 de la Llei de Règim Jurídic de les Administracions Públiques i del Procediment Administratiu Comú, i 69 del Text Refós de la Llei de Procediment Laboral, aprovat pel Reial Decret Legislatiu 2/1995, de 7 d'abril.